גנוייז (שמות נוספים: עוגה גנואית או עוגת ג'נובה) היא עוגת ספוג איטלקית הקרויה על שם העיר ג'נובה והיא מזוהה עם המטבח האיטלקי והמטבח הצרפתי. כדי ליצור את העוגה לא נעשה שימוש בחומרי התפחה, מערבלים היטב את תבליל העוגה כדי שילכוד אוויר ויתן לעוגה נפח.
את בצק העוגה, הבלילה, מכינים מביצים שלמות, שלא כמו עם עוגות ספוג אחרות, עבורן מפרידים את החלמונים מהחלבונים. את הביצים מערבלים עם סוכר ובו בעת מחממים את התערובת, לרוב מעל להבה או באמצעות אמבט מרים. על כן, הגנוייז נחשבת לעוגה קלה, שכן רוב השומן בה מקורו מחלמון הביצים בלבד, אך יש מתכונים של העוגה בהם מוסיפים לה גם חמאה.
מידע נוסף.
עוגת הגנוייז היא אבן יסוד במאפים המשתייכים למטבח הצרפתי וכן עוגות אחרות במטבחים אחרים מתבססות עליה. לרוב, הבלילה המשמשת ליצירה העוגה מוצקת לתוך תבנית וכך נוצרה שכבה דקה של העוגה. בשכבה זו נעשה שימוש כדי ליצור עוגות שכבות, או שמצפים את השכבה בשוקולד, קצפת או כל צורת זיגוג אחרת. המתכון להכנת עוגת הגנוייז נמצא בספר בישול עוד משנת 1884.
עוגה הגנוייז "נהפכת" לרולדה למשל כאשר מגלגלים אותה בצורה ספירלית ובין השכבות יוצקים שוקולד או כל מילוי אחר. העוגה משמשת גם כבסיס ליצירת בוש דה נואל המיועדת לחג המולד. יתרה מכן, עוגה הגנוייז היא גם הבסיס לעוגיית מדלן, לבישקוט ואף לעוגיות ג'אפה.
העוגה ידועה באלסטיות שלה ובמרקם המעט יבש שלה, ועל כן מוסיפים לה ציפויים, זיגוג או שמשרים אותה בליקר מתוק. עוגת טירמיסו יכולה להיות מורכבת מבסיס דק של עוגת גנוייז או מבישקוט.
ניתן להכין גנוייז שוקולד על ידי החלפת חלק מן הקמח לעוגה באבקת קקאו. מתכון זה של העוגה יכול להוות בסיס לעוגה האוסטרית זאכרטורטה.
סוכנות הביון (מקדוניה הצפונית)
סוכנות הביון של הרפובליקה של מקדוניה הצפונית הוא גוף ממשלתי לאיסוף מודיעין שהוקם על פי חוק על סוכנות הביון מאפריל 1995.
משימות.
סוכנות הביון (AR), כגוף מיוחד של הממשל הוקם בהתאם לדרישות החוק והוא גוף ממשלתי שנועד לבצע איסוף, ניתוח ועיבוד של מידע מודיעיני רלוונטי לביטחון הלאומי ולאינטרסים הפוליטיים והכלכליים של הרפובליקה של מקדוניה הצפונית.
לכן, הסוכנות הקימה, והיא ללא הרף מפתחת אתמנגנוני מניעה, ציפייה והתראה מוקדמת של הערכת סיכונים. היא מיידעת את רשויות המדינה של הרפובליקה של מקדוניה הצפונית על תהליכים ואיומים על הביטחון הלאומי.
סוכנות המודיעין מייצגת את אחד העמודים הבסיסיים של המודיעין ומערכת הביטחון של הרפובליקה של מקדוניה הצפונית.
פיקוח אזרחי על הסוכנות.
האספה של הרפובליקה של מקדוניה הצפונית, מפקחת על עבודת הסוכנות באמצעות ועדה. הוועדה מגישה דו"ח על הרכב הסוכנות ועל הפעילות הנערכת פעם בשנה לכל היותר. לפני הגשת הדו"ח הוועדה מחויבת לנהל דיון עם מנהל הסוכנות.
הערות שוליים.
הועד למען טוהר המחנה
ויקי כחלון
ויקי כחלון (נולד ב-15 בינואר 1993) הוא כדורגלן ישראלי, המשחק בעמדת המגן הימני בעירוני טבריה.
קריירה.
כחלון החל לשחק כדורגל במחלקת הנוער של מכבי נתניה, וב-20 באפריל 2013 ערך את הופעת הבכורה שלו בקבוצה הבוגרת של המועדון בליגת העל, בניצחון 2–1 על מ.ס. אשדוד. בתום עונה זו ירדה הקבוצה לליגה הלאומית, ובעונת 2013/2014 שותף כחלון בתשעה משחקי ליגה, וסייע לקבוצה לחזור לליגת העל. בעונת 2014/2015 שותף בשבעה משחקים בליגת העל.
ב-23 באוגוסט 2015 חתם כחלון בהפועל פתח תקווה מהליגה הלאומית. ב-9 באוקטובר 2015 כבש את שער הבכורה שלו בקריירה, בניצחון 1–0 על עירוני קריית גת, ובסך הכל ערך 31 הופעות במדי הקבוצה בעונת 2015/2016.
בקיץ חזר למכבי נתניה, לאחר שירדה לליגה הלאומית. ב-14 בנובמבר 2016 כבש את שער הבכורה שלו במדי מכבי נתניה, בניצחון 1–0 על בית"ר תל אביב רמלה, ובסך הכל כבש שני שערים ב-28 הופעות בעונת 2016/2017 וסייע לקבוצה להעפיל בחזרה לליגת העל. ב-24 בפברואר 2018 הבקיע כחלון את שער הבכורה שלו בליגת העל, בניצחון 2–1 על מכבי חיפה, ובסך הכל ערך 27 הופעות בעונת 2017/2018. בעונת 2018/2019 ערך 28 הופעות וכבש שער אחד. בסיום עונת 2019/20 שוחרר ממכבי נתניה.
ב-18 בינואר 2021 חתם עד תום העונה בהפועל רמת השרון מהליגה הלאומית.
ב-11 ביולי 2021, כחלון חזר לליגת העל כאשר חתם בהפועל נוף הגליל. ב-3 בפברואר 2022 חזר לקדנציה שנייה בהפועל פתח תקווה.
ב-12 ביולי 2022 חתם בעירוני טבריה.
אלמנטי מסלול
באסטרונומיה, אלמנטי המסלול הם פרמטרים הדרושים כדי לאפיין מסלול פלנטרי מסוים. באלמנטים הללו נעשה שימוש במכניקה שמיימית במסגרת תיאור המסלולים של מערכות דו-גופיות קלסיות, בהן נעשה שימוש במסלול קפלרי. ישנן דרכים שקולות רבות לתאר מתמטית את אותו המסלול, אך דרכים מסוימות נפוצות יותר באסטרונומיה ומכניקה מסלולית.
מסלול אמיתי (והאלמנטים שלו) משתנה בחלוף הזמן בשל הפרעות כבידתיות על ידי גופים שמימיים אחרים, ובמקרים מסוימים גם עקב אפקטים שנגזרים מתורת היחסות הכללית. המסלול הקפלרי הוא אידיאליזציה, כלומר, קירוב מתמטי של המסלול ברגע מסוים.
אלמנטים קפלריים.
הסכמה הנפוצה ביותר לאפיון מסלולים פלנטריים עושה שימוש באלמנטים הקפלריים, הנקראים על שם יוהאנס קפלר וחוקי התנועה הפלנטרית שלו.
כאשר הם נצפים ממערכת ייחוס אינרציאלית, שני גופים המקיפים זה את זה יוצרים מסלולים שונים. לכל אחד מהמסלולים האלו יש מוקד במרכז המסה המשותף. כאשר הם נצפים ממערכת הייחוס הלא אינרציאלית של אחד הגופים, רק התנועה של הגוף השני מובחנת; האלמנטים הקפלריים מתארים את המסלולים הלא אינרציאליים האלו. לכל מסלול יש שתי קבוצות של אלמנטים קפלריים, בהתאם לאיזה גוף משמש נקודת ייחוס. גוף הייחוס מכונה הגוף הראשי, והגוף האחר מכונה הגוף המשני. הגוף הראשי לא מכיל בהכרח יותר מסה מן הגוף הראשון, וייתכן גם מצב שלשני הגופים תהיה מסה שווה.
שני האלמנטים שמגדירים את הצורה והגודל של האליפסה הם:
שני אלמנטים נוספים מגדירים את האוריינטציה של מישור המסלול שבו האליפסה משוכנת:
ולבסוף:
האנומליה הממוצעת היא זווית מתמטית מוסכמת שמשתנה ליניארית עם הזמן ומוגדרת כמכפלת המהירות הזוויתית הממוצעת של הגוף המקיף בזמן שחלף מרגע מסוים, אבל היא אינה מתאימה לאיזושהי זווית גאומטרית אמיתית. ניתן להמיר אותה לאנומליה האמיתית "ν", אשר מייצגת את הזווית הגאומטרית האמיתית במישור האליפסה בין הפריאפסיס (הנקודה הקרובה ביותר לגוף המרכזי) ומיקום הגוף המקיף בכל זמן נתון. לכן, האנומליה האמיתית מופיעה כזווית האדומה "ν" שבאיור, בעוד האנומליה הממוצעת אינה מוראית.
זוויות הנטייה, אורך הקשר העולה והפריאפסיס הן זוויות אוילר של המסלול בהשוואה למערכת קואורדינטות מסוימת.
מספר אלמנטי המסלול הנדרשים כדי לאפיין מסלול קפלרי הוא בדיוק 6; זאת מכיוון שלמערכת יש בדיוק שש דרגות חופש - אלו מתאימות לשלושה הממדים המרחביים שמגדירים מיקום ("x,y,z" במערכת קואורדינטות קרטזית) ולשלוש המהירויות בכל אחד מהממדים האלו. שימו לב שבעוד שממד מרחב המצבים של תנועת גוף הוא 6, כדי לאפיין את מסלולו בלבד מספיקים 5 אלמנטי מסלול; זאת מכיוון שייתכנו כמה וקטורי מצב שייתנו את אותו המסלול (תת-המרחב של מרחב המצבים המתאים למסלול ספציפי הוא מממד 1). בפועל, כדי לאפיין באופן מלא את תנועת הגוף יש צורך לדעת גם מה מיקומו המדויק על המסלול בזמן מסוים, ולשם כך נדרש האלמנט המסלולי השישי, הוא האנומליה האמיתית.
פרטורבציות ושינוי האלמנטים.
מסלולים של מערכות דו גופיות, בלתי מופרעות וניוטוניות הם תמיד חתכי חרוט, כך שהאלמנטים הקפלריים מגדירים אליפסה, פרבולה או היפרבולה. מסלולים אמיתיים נתונים להפרעות, כך שאוסף נתון של אלמנטי מסלול יכול לתאר במדויק מסלול רק בזמן נתון. ההתפתחות בזמן של אלמנטי המסלול נובעת מהשפעת המשיכות הכבידתיות של גופים נוספים פרט לגוף הראשי, אי-הכדוריות של הגוף הראשי (שכתוצאה ממנה שדה הכבידה שלו אינו בעל סימטריה כדורית), גרר אטמוספירי, אפקטים יחסותיים, לחץ קרינה, וכו'.
אלמנטים קפלריים יכולים לשמש כדי להפיק תחזיות שימושיות רק בטווח הקצר. באופן חלופי, מסלולים אמיתיים ניתנים לתיאור כסדרה של מסלולים קפלריים שנושקים למסלול האמיתי. השינוי של האלמנטים מתואר במערכות משוואות דיפרנציאליות שנקראות משוואות פלנטריות, להן יש צורות רבות שפותחו על ידי אסטרונומים כלגראנז', גאוס, פואנקרה והיל.
הסוכנות לביטחון לאומי (ליבריה)
הסוכנות לביטחון לאומי (NSA) היא סוכנות הביון של הרפובליקה של ליבריה, שכפופה לנשיא ליבריה. הסוכנות אחראית לניטור, איסוף, ועיבוד של מידע ונתונים על מודיעין זר ולמנוע חדירה לרשתות תקשורת ומערכות מידע. הסוכנות לביטחון לאומי מסתמכת על מגוון רחב של אמצעים כדי לבצע את משימותיה, רובן חשאיות.
הסוכנות לביטחון לאומי (NSA) הוא תולדה של מיזוג בין הלשכה הלאומית לחקירות (NBI) אשר הייתה אחראית על תחום חקירות, ביטחון גלוי וביטחון, ולבין הלשכה לפעולה ביצועית (EAB) שהייתה אחראית על מבצעים חשאיים. במתכונתה הנוכחית הסוכנות הוקמה ב-1974.
משימה.
הסוכנות לביטחון לאומי (NSA) היא הגוף המוביל בממשלת ליבריה בתחום ההצפנה וכולל תפקידי מודיעין אותות (סיגינט) ואבטחת מידע (IA) ומנטר את תשתיות המחשוב הממשלתיות.
חואן מררו פרס